Diari Oficial de la Generalitat Valenciana


Sumari del DOGV 6439, del 17-01-2011 (2010/14551)

RESOLUCIÓ de 16 de desembre de 2010, de la Direcció General d'Energia, per la qual s'atorga autorització administrativa a Red Eléctrica de España, SAU, i s'aprova el projecte d'execució per a la repotenciació de la línia elèctrica de transport d'alta tensió aerosubterrània a 220 kV, doble circuit, de la línia elèctrica aèria a 132 kV, doble circuit, ST Alzira-ST Benicull, en els termes municipals d'Alzira, Algemesí, Polinyà de Xúquer i Benicull de Xúquer. Expedient número ATLINE/2009/807/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/14068


Data del document
:   16-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 16 de desembre de 2010, de la Direcció General d'Energia, per la qual s'atorga autorització administrativa a Red Eléctrica de España, SAU, i s'aprova el projecte d'execució per a la repotenciació de la línia elèctrica de transport d'alta tensió aerosubterrània a 220 kV, doble circuit, de la línia elèctrica aèria a 132 kV, doble circuit, ST Alzira-ST Benicull, en els termes municipals d'Alzira, Algemesí, Polinyà de Xúquer i Benicull de Xúquer. Expedient número ATLINE/2009/807/46. [2010/14984]  
Vist l'expedient amb referència ATLINE/2009/807/46, incoat pel Servici Territorial d'Energia de València, a instàncies de Red Eléctrica de España, SAU, amb domicili a l'efecte de notificacions a Ribera de Axpe, 5, 48190 Erandio, Biscaia, relatiu a la sol·licitud de 30 de desembre de 2009, sobre autorització administrativa i aprovació de projecte d'execució per a la repotenciació de la línia elèctrica de transport d'alta tensió aerosubterrània a 220 kV, doble circuit, de la línia elèctrica aèria a 132 kV, doble circuit, ST Alzira-ST Benicull, en els termes municipals d'Alzira, Algemesí, Polinyà de Xúquer i Benicull de Xúquer en la província de València.  
Consta en l'expedient el projecte tècnic per a l'execució de la instal·lació indicada, firmat pel tècnic competent i visat pel col·legi oficial corresponent, amb data 13 de gener de 2010.  
Vist que, d'acord amb el que establix l'article 3.3, apartat c, de la Llei 54/1997, de 27 de novembre, del Sector Elèctric, després de la nova redacció donada per la Llei 17/2007, de 4 de juliol, en relació amb el que establix l'article 36.3 de la llei esmentada, va ser sol·licitat per esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç l'informe pertinent a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 3 d'agost de 2010 consta l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'autorització administrativa i aprovació del projecte d'execució de la repotenciació de la línia elèctrica ST Alzira-ST Benicull a 220 kV, que està inclosa en la Planificació dels Sectors de Gas i Electricitat - Revisió 2008-2016.  
Vist que consta en l'expedient la Resolució de 24 de novembre de 2009, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte, per mitjà de la qual es considera que el pas de tensió a 220 kV de l'actual línia elèctrica a 132 kV, ST Alzira-ST Benicull no implica actuació ni cap treball físic sobre esta; no afecta el traçat de la línia elèctrica; no comporta cap modificació de les afeccions ambientals; no s'alteren les servituds associades a la línia elèctrica i no s'incidix sobre el territori. Únicament, continua assenyalant la resolució, s'altera la tensió d'alimentació de la línia elèctrica i no requerix l'avaluació d'impacte ambiental prèvia, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació, i es mantenen les mesures i les condicions per al funcionament de la línia elèctrica establides en la Declaració d'Impacte Ambiental de 14 de novembre de 2007 per a la línia elèctrica de 132 kV.  
Vist que figuren com a antecedents de la present, les resolucions següents d'esta Direcció General d'Energia per les quals s'atorga a Iberdrola Distribución Eléctrica, SAU, autorització administrativa, aprovació de projecte i declaració d'utilitat pública respecte de les línies elèctriques que s'indiquen:  
- Amb data 15 de febrer de 2008, per a la construcció de la línia elèctrica aèria a 132 kV, doble circuit, entre la ST Alzira i la ST Benicull, en els termes municipals d'Alzira, Algemesí, Polinyà de Xúquer i Benicull de Xúquer, en la província de València.  
- Amb data 3 de juny de 2008, per a la modificació del projecte tècnic d'execució, consistent en el soterrament de l'existent entre el suport núm. 27 i núm. 28 de la línia elèctrica autoritzada entre la ST Alzira i la ST Benicull, i s'elimina el referit suport núm. 28 i se substituïx el suport núm. 27 de tipologia constructiva aèria en suport de transició aerosubterrània, corresponent a la línia elèctrica a 132 kV, doble circuit, entre la ST Alzira i la ST Benicull, i afecta la referida modificació del projecte als termes municipals de Polinyà de Xúquer i Benicull de Xúquer, en la província de València.  
- Amb data 5 de desembre de 2006, per a la modificació de la línia elèctrica a 66/132 kV, doble circuit, entre la ST Alzira i la ST Almussafes, en el terme municipal d'Alzira, en la província de València.  
Vist que en l'expedient de la referida autorització administrativa per a la línia elèctrica a 132 kV va ser dictada amb data 14 de novembre de 2007 per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, Declaració d'Impacte Ambiental, i s'estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte d'instal·lació de la línia elèctrica sol·licitada sempre que esta es desenvolupe amb les previsions del projecte, de l'estudi d'impacte ambiental i amb les condicions que s'arrepleguen en la part dispositiva de l'anteriorment mencionada Resolució d'Autorització Administrativa de 15 de febrer de 2008 d'esta Direcció General d'Energia.  
Vist que va ser realitzada la informació pública de la sol·licitud ara presentada als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i s'ha realitzat la seua publicació en el Diari de la Comunitat Valenciana de 23 de juliol de 2010, sense que, d'acord amb la documentació que hi ha en l'expedient, hagen sigut presentades al·legacions a la instal·lació sol·licitada.  
Vist que, de conformitat amb el mencionat Decret 88/2005 es va traslladar als ajuntaments afectats la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixos organismes, a l'efecte de donar la seua conformitat o l'oposició, i se sol·licita simultàniament i d'acord amb l'article 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, l'informe sobre l'adaptació del projecte al planejament urbanístic que siga d'aplicació  
No consten en l'expedient els informes sol·licitats a l'Ajuntament d'Alzira, Ajuntament d'Algemesí i Ajuntament de Benicull de Xúquer.  
- Quant al remés per l'Ajuntament de Polinyà de Xúquer, este manifesta la seua conformitat amb la instal·lació.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
- Diputació de València. Servici de Carreteres, que indica la seua conformitat amb el projecte.  
- Administrador d'Infraestructures Ferroviàries (ADIF), que manifesta la seua conformitat amb les instal·lacions projectades, amb les condicions que en l'informe es contenen.  
- Séquia Reial del Xúquer, Comunitat de Regants, que va contestar favorablement a les condicions generals que s'hi contenen.  
- Confederació Hidrogràfica del Xúquer, que va emetre un informe favorable respecte a l'encreuament sobre diferents llits de rius públics afectats, amb les condicions particulars i generals que s'hi contenen.  
- Telefónica de España, SAU, que manifesta en el seu informe la conformitat amb la instal·lació projectada.  
- Gas Natural Cegás, SA, que indica en el seu informe les condicions particulars i generals sobre l'afecció a les seues instal·lacions.   
- Servici Territorial de Carreteres de la Conselleria d'Infraestructures i Transport, que remet informe favorable.  
Remesos al sol·licitant les condicions presentades pels organismes referits, va donar la seua conformitat al contingut d'estos.  
Vist que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és deguda a la concentració de càrregues en la xarxa de distribució actualment existent en esta zona geogràfica que, junt amb les demandes plantejades des d'estos distints municipis, fa necessària l'adequació de la línia Alzira-Benicull, ja construïda, perquè sense afectar el medi ambient, puga permetre el transport de l'energia elèctrica a la tensió de 220 kV, que es mallarà amb les xarxes actuals i futures i així poder aconseguir una major resposta i fiabilitat, així com la millora de la qualitat en el subministrament.  
Vist que el Servici Territorial d'Energia de València, encarregat de la instrucció de l'expedient, ha informat favorablement la sol·licitud.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, el Reial Decret 223/2008, de 15 de febrer, pel qual s'aproven el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a l'empresa Red Eléctrica de España, SA, la repotenciació de la línia elèctrica de transport d'alta tensió aerosubterrània a 220 kV, doble circuit, de la línia aèria a 132 kV, doble circuit, ST Alzira-ST Benicull, en els termes municipals d'Alzira, Algemesí, Polinyà de Xúquer i Benicull de Xúquer, en la província de València i les característiques principals de la qual són les següents:  
- Tensió nominal: 220 kV (1a categoria).  
- Potència màxima a transportar: 543,18 MVA.  
- Nombre de circuits: dos.  
- Nombre de conductors per fase: dos.  
- Tipologia constructiva:  
a) Tram aeri:  
- Origen de la línia: pòrtic de la ST Alzira.  
- Fi de la línia: suport núm. 27.  
· Conductors: cables d'alumini-acer, tipus Duplex-Gull, de 381 mm² de secció total.  
· Cables de terra-fibra òptica: en tota la seua longitud portarà dos cables de terra, tipus OPGW-25-24 (d'acer galvanitzat, amb fibra òptica interior, i amb secció total de 121 mm²) i tipus OPGW-25-96 (d'acer galvanitzat, amb fibra òptica interior, i amb secció total de 121,7 mm²).  
· Aïllament: cadena de compòsit tipus U120RB220P+AR1, con longitud aïllant mínima de 1.900 mm.  
  
\* \* \* \* \*  
· Suports: metàl·lics, constituïts per perfils angulars de costats iguals galvanitzats en calent, d'acer S355J2G3 i S275JR, organitzats en forma de gelosia doble, de base quadrada i forma troncopiramidal des de la seua base fins al braç inferior, prismàtica des d'este al superior i dos pals metàl·lics en la part superior per al cable de terra.  
Corresponen a tipus normalitzats de la sèrie 220E-110/120/140/150/190.  
· Preses de terra: es verificaran les actuals i s'efectuarà per mitjà d'un sistema mixt de piques i anelles.  
· Fonamentació: són de formigó en massa, formats per quatre massissos independents, la base de les quals és troncopiramidal, secció quadrada, que empalma amb pal prismàtic i es corona per pal metàl·lic troncopiramidal.  
· Descripció del traçat: d'acord amb el projecte, els números de sèrie i la identificació dels suports corresponents al tram aeri, són els següents:  
  
(1) Observacions:  
- Els suports del núm. 2 al núm. 7 d'esta línia es compartixen amb els suports núm. 4 al núm. 9 de la línia Alzira-Almussafes a 132 kV, els quals seran modificats, ja que ara suportaran un quàdruple circuit en arreplegar, a més, el doble circuit de la línia que ara s'autoritza.  
- En el suport núm. 9 de la línia Alzira-Benicull a 132 kV i en el suport núm. 7 de la línia Alzira-Almussafes a 132 kV se separen els quatre circuits. Dos d'estos es dirigixen cap a la ST Benicull i els altres dos circuits cap a la ST Almussafes.  
· Longitud tram aeri: 7.145,40 m.  
b) Tram subterrani   
S'inicia la línia en el suport núm. 27 de la línia aèria i per mitjà de la transició, amb canalització subterrània, finalitza en la ST Benicull, i transcorre pels termes municipals de Polinyà de Xúquer i Benicull de Xúquer.  
· Conductors:  
D'aïllament eixut, tipus XLPE-PE, amb secció de 2000 mm²-cobre i tensió 127/220 kV.  
· Terminals:  
Unipolars de tipus interior, d'hexafluorur de sofre (SF6) per a les cel·les GIS, excepte en l'entrada a la subestació que seran de tipus exterior amb aïllador compòsit i tensió nominal de 245 kV.  
· Parallamps:  
S'instal·larà en el suport núm. 27 un parallamps d'òxid metàl·lic sense explosors, per fase, de 220 kV.  
· Longitud del tram subterrani: 178 m.  
- Longitud total de la línia de repotenciació: 7145,40+178=7323,40 metres.  
Segon  
Aprovar el projecte d'execució firmat pel tècnic competent i visat en el col·legi oficial corresponent amb data 13 de gener de 2010, i sotmetre'l a les condicions següents:  
1. La instal·lació s'haurà de realitzar d'acord amb el projecte presentat.  
2. El termini d'execució de la instal·lació serà de sis mesos comptadors a partir de l'endemà de la notificació de la present resolució. No obstant això, amb anterioritat a l'acabament del termini esmentat, Red Eléctrica de España, SA, podrà sol·licitar una ampliació d'este per mitjà de la sol·licitud motivada davant d'esta Direcció General d'Energia.  
3. Per a la posada en servici i manteniment de línies, el titular de la present autorització administrativa haurà de complir tots el requisits de presentació i elaboració que estiguen determinats en l'article 20 del Reial Decret 223/2008, de 15 de febrer, pel qual s'aproven el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
6. Es mantenen les condicions mediambientals de la Resolució de 14 de novembre de 2007, de Declaració d'Impacte Ambiental, reproduïdes íntegrament en la Resolució de 15 de febrer de 2008, d'esta Direcció General d'Energia.  
Tercer  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de desembre de 2010.- El director general d'Energia: Antonio Cejalvo Lapeña.